Lauri Räpp

**Lauri Räpp** (sündinud 9. mail 1977) on eesti turundusspetsialist ja kirjanik.

Ta on lõpetanud 2019. aastal Tartu Ülikooli ärijuhtimise erialal ning saanud magistrikraadi turunduse alal. 2011. aastal asutas ta ettevõtte EstNet Trading OÜ.

Räpil on ilmunud kaheksa raamatut. 

Ta on kirjutanud laulusõnu näiteks Tanel Padari, Jüri Pootsmanni, Ant Nurhani, Liina Saare ja Jaagup Tuisu repertuaari jõudnud lugudele. Tema luuletusi on viisistanud näiteks Mikk Tammepõld ja Tõnu Timm; ka Karin Tuule naiskoorile ja keelpilliorkestrile loodud tsükli "Rännak" sõnade autor on Lauri Räpp. Räpi luuletus "Las ma olen" on Elleri tütarlastekoori 2024. aastal ilmunud plaadi nimilugu, mille on samuti viisistanud helilooja Karin Tuul.

2022. aastal esietendus Miksteatris Lauri Räpi lastenäidend "Marakratt ja kesköine raamatukogu" (lavastaja Kristo Toots).
2024. aastal esietendus Lehmja tammikus muusikal "Rasmus ja Maria", mille libretistid on Lauri Räpp ja Erki Aule ning lavastaja Erki Aule.

Räpp on Tartu Linnamuuseumi näituse „Meie Tartu" üks sisuloojatest.
Ta kandis Kultuuripealinn Tartu 2024 kultuurisaadiku nimetust ja on Tartu Rotary Klubi liige.

Alates 2025. aasta oktoobrist on Lauri Räpp Apollo raamatuklubi eestvedaja. Igakuine raamatuklubi toimub Apollo Plaza raamatukaupluses ja kannab nime "Raamatulood Lauriga".

Räpp veab ka eest Tartu Arstide Liidu kultuuriklubi, mis käib koos kord kuus.

## Raamatud
* See ei ole minu Kuuba. 2015, Tammerraamat, ISBN 9789949565016
* Linn on minu: Tartu tahavaatepeeglis. 2016, ITI OÜ, ISBN 9789949813698
* Maailma lõpus on kohvik. 2018, Rahva Raamat, ISBN 9789949722792
* Minu Tartu. Väljast väike, seest suur. 2019, Petrone Print, ISBN 9789949651788
* Lihtsate asjade tähtsus. 2021, Rahva Raamat, ISBN 9789916661741 (auhinna Aasta Raamat 2022 võitja kategooriates "Parim eesti autori ilukirjanduslik teos" ja "Rahva lemmik". Apollo 2021. aasta rahvahääletuse parim luuleraamat)
* Ajatu puudutus. 2023. Rahva Raamat, ISBN 9789916680599 (valitud 2023. aasta 25 kauneima raamatu hulka)
* Meie Tartu. Mitu linna mahub ühte linna. 2024. Tartu Linnamuuseum ISBN 9789916991244
* Elatud eilsete ja elamata homsete vahel . 2024, Rahva Raamat, ISBN 9789916145418 (Apollo 2024. aasta rahvahääletusel "Parim ilukirjandusteos 2024" ja A. H. Tammsaare nimelise kirjanduspreemia nominent 2024)

## Muu looming

* Lastenäidend „Marakratt ja kesköine raamatukogu” (2022). Lavastaja Kristo Toots, Miksteater
* Muusikaline lavastus „Tiivakandjad” (2023). Autorid: Kaia Skoblov/Kristi Kool/Kristo Toots/Lauri Räpp
* Muusikal „Rasmus ja Maria” (2024) libreto. Kaasautor Erki Aule
* „Ühtekuuluvuskontsert” (2022-2025) – vahetekstide autor
* Elleri tütarlastekoor „Las ma olen” (2024) plaadi nimiloo sõnade autor. Muusika autor helilooja Karin Tuul

## Välislingid

* Lauri Räpp - kirjutan oma sisetunde pealt https://eeter.err.ee/1608381785/sotsiaalmeedia-luuletaja-lauri-rapp-kirjutan-oma-sisetunde-pealt
* Lauri Räpp - Minu puhul pole eelduseks, et ma peaksin kõik draamad ja õnnehetked kindlasti läbi elama https://eestinaine.delfi.ee/artikkel/95225365/lauri-rapp-minu-puhul-pole-eelduseks-et-ma-peaksin-koik-draamad-ja-onnehetked-kindlasti-labi-elama
* Lauri Räpp: mu vend on oma teoga päästnud paljusid inimesi https://eeter.err.ee/1609255914/lauri-rapp-mu-vend-on-oma-teoga-paastnud-paljusid-inimesi